Афитосанитартә гәаҭарақәа Аԥсны аҳәааҿы ишеиҿкаау атәы арадио Sputnik аефир аҿы еиҭеиҳәеит Аҵиаақәа ркарантин азы аҳәынҭқарратә инспекциа аспециалист хада Анзор Вартагаа.
"Агуманитартә проектқәа Аԥсны: апроблемақәеи алшарақәеи" иазкыз апресс-конференциа мҩаԥысит Sputnik апресс-центр аҿы ԥхынгәы 23 рзы.
Аԥсны ахада иҿы иаԥҵоу Астратегиатә ҭҵаарақәа рцентр аиҳабы Олег Дамениа арадио Sputnik аефир аҿы еиҭеиҳәеит аҳәынҭқарра асимвол хадақәа руак абираҟ адкылара шыҟалаз атәы.
Ԥхынгәы 23, Аҩада Ешыра иҟалаз амҩатә машәыр иақәшәаз ауаа Ареспубликатә хәышәтәырҭахь инаган.
Ԥхынгәы 12 рзы гагратәи атоннель аҿы иҟалаз амҩатә машәыр иахҟьаны иҭахеит хҩык ауааԥсыра.
Афбатәи акультура-спорттә фестиваль "Абаза" Ҟарачы-Черкесиа ишымҩаԥысыз, насгьы иарбан еихьӡарақәоу жәлар рыхәмаррақәа рҿы Аԥснынтә ахаҭарнакцәа иаадырԥшыз ртәы арадио Sputnik иазеиҭеиҳәеит Ҟарачы-Черкесиа ицаз ҳгәыԥ иалоу Аинар Ҷыҭанаа.
Ашәыр, ауҭраҭых, ашәҭ багажла аҳәынҭқарратә ҳәаа рахыгара аԥҟара ҿыцқәа алагалахоит нанҳәа 19 инаркны.
Аԥсны Ажурналистцәа реидгыла ахантәаҩы Руслан Ҳашыг ажурналистцәа реилазаара алахәыла ҿыццәа рнапаҿы иаиркит агәраргагақәа.
Иахьа Аԥсны иазгәарҭоит Аҳәынҭқарратә бираҟ амш. Сынтәа Аԥсны Аҳәынҭқарратә бираҟ иахыҵуеит 27 шықәса. Атәылаҿ иара ныҳәатә усуратә мшны ирылаҳәоуп.
Абираҟ амш иазкны Аҟәа амшын аԥшаҳәаҿы еиҿкаахо аныҳәатә усмҩаԥгатәқәа арадио Sputnik аефир аҿы еиҭеиҳәеит Аԥсуаҭҵааратә институт аиҳабы, Аԥсуа-абаза жәлар рконгресс Иреиҳаӡоу Аилак алахәыла Арда Ашәба.